Държавен вестник, бр. 35, 2017 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  35
диплома за завършено висше образование по 
специалността „Право“ на образователната и 
квалификационна степен „магистър“ със спе­
циализация в съответната област на правото, 
която има за предмет магистърската програма. 
Допълнителни разпоредби
§ 1. По смисъла на тази наредба:
1. „Задължителни учебни дисциплини“ са 
дисциплини, които осигуряват фундаментал­
ната подготовка, необходима за придобиване 
на професионалната квалификация „юрист“. 
Изучаването им и полагането на изпити по 
тях е задължително за студентите.
2. „Избираеми учебни дисциплини“ са 
дисциплини, които осигуряват специализи­
раща подготовка. Студентите са задължени 
да изберат определен брой от тях съобразно 
условия и ред, определени от факултета на 
висшето училище, в който се осъществява 
обучение по специалността „Право“. 
3. „Факултативни учебни дисциплини“ са 
дисциплини, които осигуряват допълнителна 
подготовка в зависимост от интересите на 
студентите. Те се определят от факултетите на 
висшите училища и се изучават по желание 
на студентите.
4. „Специализирана магистърска програ­
ма“ е магистърска програма в специалността 
„Право“ за профилиране и задълбочаване на 
подготовката в отделни области на правото 
след завършване на първа магистърска степен 
по право по реда на чл. 1, ал. 2.
5. „Юридически факултет“ е факултет, в 
който се осъществява обучение по специал­
ността „Право“ във висше училище, отгова­
рящо на изискванията на Закона за висшето 
образование и на тази наредба.
§ 2. (1) За хабилитиран преподавател от 
съответното висше училище по смисъла на 
чл. 12, ал. 4, т. 1 се смята преподавател, който 
работи на основен трудов договор по § 4д, т. 1 
от допълнителните разпоредби на Закона за 
висшето образование в съответния факултет, 
в който се осъществява обучение по специ­
алността „Право“. За външен за съответното 
висше училище хабилитиран преподавател 
се счита хабилитиран преподавател, който 
към датата на назначаване на комисията и 
най-малко три години преди тази дата не 
е упражнявал преподавателска или научна 
дейност по трудово правоотношение със съ­
ответното висше училище. 
(2) По предложение на факултетните съ­
вети в списъците по чл. 12, ал. 6 може да 
се включват и хабилитирани лица, заемащи 
академична длъжност в Българската академия 
на науките, за които изискването на чл. 12, 
ал. 5 не се прилага.
§ 3. Специализирани магистърски програ­
ми по специалността „Право“ по чл. 1, ал. 3 
може да бъдат откривани във факултетите 
на висшите училища, които са получили 
акредитация за обучение в професионално 
направление „Право“. 
Преходни и заключителни разпоредби
§ 4. Първоначалните списъци по чл. 12, 
ал. 6 и 7 и единният конспект за държавен 
изпит по чл. 17, ал. 1 се утвърждават до три 
месеца от влизането в сила на тази наредба.
§ 5. Студентите, приети в юридически 
факултети на висшите училища преди вли­
зането в сила на тази наредба, завършват 
обучението си по учебните планове и учебните 
програми, които са действали към момента 
на приема им.
§ 6. Студентите, приети в задочна форма 
на обучение преди влизането в сила на тази 
наредба, завършват обучението си в тази 
форма на обучение съобразно предвидения 
за нея учебен план. 
§ 7. Наредбата влиза в сила от учебната 
2018 – 2019 г.
§ 8. Наредбата се приема на основание чл. 9, 
ал. 3, т. 5 от Закона за висшето образование.
§ 9. Изпълнението на наредбата се възлага 
на министъра на образованието и науката и 
на министъра на правосъдието.
3122
ПОСТАНОВЛЕНИЕ № 83 
ОТ 27 АПРИЛ 2017 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Тарифа № 1 към Закона за държав­
ните такси за таксите, събирани от съдили­
щата, прокуратурата, следствените служби и 
Министерството на правосъдието, приета с 
Постановление № 167 на Министерския съвет 
от 1992 г. (обн., ДВ, бр. 71 от 1992 г.; изм. и 
доп., бр. 92 от 1992 г., бр. 32 и 64 от 1993 г., 
бр. 45 и 61 от 1994 г., бр. 15 от 1996 г., бр. 2, 
28 и 36 от 1997 г., бр. 20, 24 и 95 от 1998 г., 
бр. 14 от 2000 г.; Решение № 798 на Върхов­
ния административен съд от 2001 г. – бр. 19 
от 2001 г.; изм. и доп., бр. 89 от 2001 г., 
бр. 83 от 2002 г., бр. 66 от 2003 г.; Решение 
№ 295 на Върховния административен съд от 
2004 г. – бр. 6 от 2004 г.; изм. и доп., бр. 69 
от 2004 г., бр. 94 от 2005 г., бр. 35, 75 и 105 
от 2006 г., бр. 75 от 2007 г., бр. 22 от 2008 г., 
бр. 39 и 77 от 2009 г., бр. 30 от 2011 г., бр. 98 от 
2012 г. и бр. 88 от 2013 г.), в раздел Г „Такси, 
събирани от Министерството на правосъдието“ 
се създава т. 62б1:
„62б1. За предоставяне на информация, 
необходима за установяване на банката или 
на банките и на сметката или на сметките 
на длъжника съгласно чл. 14 от Регламент 
(ЕС) № 655/2014 на Европейския парламент 
и на Съвета от 15 май 2014 г. за създаване на 
процедура за европейска заповед за запор на 
банкови сметки с цел улесняване на трансгра­
ничното събиране на вземания по граждански 
и търговски дела – 50 лв.“